Gerhard Henrich Reiner

Gerhard Henrich Reiner var en norsk prest, født i Danmark.

Han var prest i kallet Helleland, med anneksene Bjerkreim og Heskestad fra 1790 til 1823. Før han kom til Helleland, hadde han arbeidet for det Asiatiske Kompagnie og hadde bl.a. reist så langt som til Kina.

Det fortelles om Reiner at han drev katekismeopplæringa helt fritt. Han brukte ingen katekismeforklaring, selv om Erik Pontoppidans «Sandhed til gudfrygtighed» var påbudt. Han skal ha vært en uvanlig god pedagog, som ikke bare fikk ungdommen til å lære Luthers katekisme, men også til å tenke over det de hadde lært.A. Løvold: «Fra Dalane», (Stavanger 1895) s. 155Han viste også stor omsorg for ungdommen og tok fattige, ukonfirmerte gutter til prestegården for å lese med dem, dvs. forberede dem til konfirmasjonen.Rogaland Historielag, Årshefte 1928, (Stavanger 1928) s. 82

Claus Pavels forteller i sine dagbøker om sitt møte med ham:
I Provst Reiner paa Helleland fandt jeg en munter,
gjæstfri og fornuftig Mand, i hvis Selskab Eftermiddagen og
Aftenen henrandt overmaade behageligt. Han er en bemidlet
Mand, ugift og børnløs. At modtage og herligen beværte
Reisende er hans største Glæde, derover besøges og hans
Huus som et Vertshuus, og ingen honet Reisende gaaer
hans Dør forbi.

Gerhard Reiner giftet seg aldri, og bodde på Helleland prestegård sammen med sine to ugifte søstre Abigael og Anne Else. Prost Reiner døde på Helleland 19. juli 1823. Han var da 73 år gammel.

 Referanser 

 Kilder 
 Claus Pavels dagbok fra 23. mai 1812
 Personalhistorisk Tidsskrift, VI, s. 128 
 Gustava Kielland: Erindringer fra mit Liv, s. 39 
 P. Hansens Archiv for Skolevæsenet i Chr.sands Stift, I, s. 57. 
 Aamund Salveson: Tronaboka (1922): http://www.bjerkreim.info/pdf/tronaboka.pdf

Kategori:Norske lutherske prester